# **PROIECTUL REVIZUIT AL DECIZIEI ETAPEI DE ÎNCADRARE**

**Nr. 99 din 30.11.2016**

Ca urmare a solicitării de revizuire a Deciziei etapei de încadrare nr. 99 din 30.11.2016 adresate de **Comuna Voitinel**, judeţul Suceava, înregistrată la APM Suceava cu nr. 4082/24.04.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.05.2018, că proiectul „***Extindere reţele de alimentare cu apă potabilă şi canalizare în comuna Voitinel, judeţul Suceava”*** propus a fi amplasat în comuna Voitinel nu se supune evaluării impactului asupra mediului şi nu se supune evaluării adecvate.

Se revizuieşte ca urmare a:

- *Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului.*

- modificărilor faţă de proiectul iniţial: se vor realiza branşamente de apă şi racorduri de canalizare la fiecare gospodărie de pe traseul reţelei (criteriu de selecţie pentru eligibilitateaproiectului), drept pentru care s-au micşorat lungimili reţelelor de apă şi de canalizare cât şi numărul căminelor de vizitare. Staţia de pompare apă potabilă rămâne neschimbată.

- apariţiei în Jurnalul Oficial al Uniunii Europene a *Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului.*

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a ;

**b)** Conform criteriilor de selecţie din Anexa 3 la HG nr. 445/2009:

**c)** mărimea proiectului: Suprafața de teren în intravilan, ocupată temporar de către obiectiv va fi:

10950 ml (lungime transee – apa și canal) x 3 m (sapătura+depozitare temporară) = 3.850 mp = 33000 mp = 3,30 ha;

Condiţiile de realizare a proiectului:

Investitia se va derula in satul Voitinel, de-a lungul drumului national DN2E si ale celor comunale, ce fac parte din domeniul public. Terenul ocupat temporar cu lucrări este situat pe teritoriul administrativ al Comunei Voitinel, în intravilan şi parţial extravilan şi se află în administrarea Consiliului Local Voitinel, conform H.G. nr.1564/2006 şi H.G. nr.422/2011 pentru modificarea şi completarea H.G. nr.1357/2001 şi completările ulterioare, HCL nr.56/2015 şi HCL nr.47/2016, domeniu public de interes naţional.

Proiectul revizuit propune:

* extinderea reţelei de apă potabilă în lungime totală de 10950 m;
* staţie repompare apă potabilă şi un rezervor (100 mc)
* 88 hidranţi de incendiu subterani, 37 cămine de vane, 25 subtraversări de drumuri, 2 subtraversări şi o supratraversare cursuri de apă
* extinderea reţelei de canalizare de 12910 m, din care 2890 m – reţea de canalizare sub presiune şi 10020 m – reţea de canalizare cu curgere gravitaţională
* pe traseul reţelei de canalizare/refulare se vor realiza un număr de 258 cămine de vizitare, 300 camine de record, 9 staţii de pompare apă uzată, 27 subtraversări de drumuri, 1 supratraversare şi 2 subtraversări cursuri de apă.
* suplimentarea capacităţii staţiei de epurare cu încă un modul biologic de Q zi max = 210 mc/zi.

**Traseul extinderii reţelelor de alimentare cu apă în vederea potabilizării corespunde în totalitate cu traseul extinderii reţelelor** **de canalizare în comuna Voitinel.**

Suprafața de teren in intravilan, ocupată definitiv de către fiecare obiectiv este după cum urmează:

* + - * + Stațiile de repompare apa potabila (SRAP1) vor ocupa definitiv suprafața de 220 mp.
        + 258 (cămine canalizare) x 1,0 mp aferent caminului = 258 mp;
        + 9 (stații pompare) = 56mp;
        + 37 (cămine apa) = 83 mp;
        + 300 camine bransament=300 mp
        + 300 camine racord=108 mp

Total suprafaţă camine + SPAU-uri: 1025 mp.

Aceaste suprafaţe de teren îndeplinesc următoarele condiţii:

- sunt libere de orice sarcină;

- nu fac obiectul unor litigii în curs de soluţionare la instanţele judecătoreşti, cu privire la situaţia juridică;

- nu fac obiectul revendicărilor potrivit unor legi speciale în materie sau dreptului comun.

**RETELE DE DISTRIBUTIE APA POTABILA**

**Tipul reţelei**

La stabilirea configuraţiei reţelei de distribuţie s-au avut în vedere următoarele criterii:

- desfăşurarea tramei stradale existente, cu amplasarea consumatorilor individuali şi determinarea zonelor aglomerate;

- amplasarea instituţiilor principale din localitate (primărie, biserică, şcoală, grădiniţă, industrii locale cu profil alimentar, etc.);

- prevederile PUG şi ale CU, precum şi analiza făcută pe teren cu delegaţii Consiliului Local;

- posibilităţile de dezvoltare ulterioară a localităţilor şi a extinderii lungimilor şi capacităţilor de transport a reţelelor de distribuţie prin închiderea unor inele.

Pe baza prevederilor STAS 1343-1/2006, P66/2000 și NP133/2013 reţeaua s-a calculat pentru:

- dimensionare: cu asigurarea presiunii de serviciu de minim 12 mCA (pentru Qorar max);

- verificare: cu asigurarea presiunii de incendiu de 7 mCA (pentru 0,7 x Qorarmax + 10 l/s);

- presiunea pentru cişmele, minim 3 mCA.

Lungimea totală a extinderii infrastructurii de apă potabilă este de 10950 ml.

TABEL CU DIAMETRE și LUNGIMI

|  |  |
| --- | --- |
| Lungime extindere apă potabilă: | **10950 ml** |
| Dimensiuni: | De140 mm, De125 mm, De110 mm, De90 mm |
| Tip tuburi: | PEHD PE100, PN10 |
| Adâncime de pozare: | minim 1,20 m între CTN şi generatoarea superioară; |
| Pat de pozare: | nisip cu grosimea de 10 cm. |

**Construcţii auxiliare pe reteaua de distribuţie apă**

|  |  |
| --- | --- |
| Hidranţi de incendiu | 88 buc – subterani |
| Cămine de vane | 37 buc |
| Subtraversări DN | 24 buc. |
| Subtraversări DJ | 1 buc. |
| Subtraversări DC | 19 buc. |
| Subtraversare pârâu - Voitinel | 1 buc |
| Supratraversare pârâu -Ţigănescu | 1 buc |
| Subtraversare râu | 1 buc |
| Vane secţionare | 24 buc |
| Cămine branşament | 300 buc |

**Staţia de repompare apă potabilă**

Staţia de repompare apă potabilă prevăzută (SRAP1) este containerizată, monobloc cu 3 pompe vertical cu caracteristicile grupului de pompare(2A+1R). Staţia va fi împrejmuită cu panouri bordurate prinse pe stâlpi metalici înglobaţi în beton şi va avea lungimea de 60 ml.

**Camine de Bransament**

Pentru asigurarea functionalitatii sistemului de alimentare cu apa, se prevad 300 camine de bransament, din tuburi prefabricate din PP corugat DI800 mm, capac fonta pentru acces amplasate la limita de proprietate pe teren apartinand domeniului public al comunei.

În punctul de bransare se prevede un colier mecanic de branşare, in functie de conducta de distributie apa D110 – 32, D125 – 32, D140 – 32 şi cate o vană cu garnitură de manevră (robinet concesie) ce va fi montata intre conducta de distributie si caminul de bransament, pe conducta PEHD DE 32 mm. Lungimea cumulata a conductei de legatura va fi de 900 m, PEHD DE 32mm, PN 10.

Statie repompare apa potabila (SRAP1)

Statie repompare apa potabila (SRAP1) containerizata, monobloc cu 3 pompe verticale cu caracteristicile grupului de pompare (2A+1R). Aceasta va fi achizitionata pe baza de comanda de la furnizor.

Q=13,5 l/s

H=110 mCA

Vas expansiune – 1000 l

tablou electric si automatizare

- rezervor circular suprateran cu V=100 mc cu rol de rupere de presiune si rezerva de incendiu avand dimensiunile H=5,715m D=5,35m pozitionat pe o fundatie din beton armat cu D=6,250m

- grup electrogen diesel 50 KVA

- împrejmuire stație de repompare cu panouri bordurate prinse pe stâlpi metalici, înglobați în beton, L = 60 ml;

**Hidranți incendiu subterani – 88 bucăți**

Hidranţii de incendiu vor fi de tip subterani, de tip “B” - cu Dn 80 mm.

Conductele pe care se amplasează hidranţii exteriori vor fi cu diametru de 110mm, conformindicativ P118/2013 și NP133-2013.

*Conform prevederilor din Normativul privind securitatea la incendiu a constructiilor – indicativ P118/2-2013, coroborat cu cele din Normativul privind proiectarea, execuția și exploatarea sistemelor de alimentare cu apa și canalizare a localităților, NP133-2013, distanța dintre doi hidranți exteriori este stabilită la 100 m.*

Hidranţii de incendiu exteriori se amplasează la o distanţa de minim 5 m de zidul clădirilor protejate şi la 15 m de obiectivele care radiază intens căldura în caz de incendiu. Faţă de bordura părţii carosabile a drumului, distanţa de amplasare este de 2 m.

Hidranţii exteriori ce se amplasează în spaţiile verzi ale ansamblurilor de locuinţe, se vor amplasa la o distanţă de maxim 6 m de la marginea căii de circulatie.

Poziţia hidranţilor exteriori şi a căminelor de vane pentru instalaţii de incendiu, se marchează cu indicatoare conform Standard de referinţă STAS 297.

Presiunea minimă la hidranţii de incendiu exteriori de la care se intervine direct pentru stingere, trebuie să asigure realizarea de jeturi compacte de minimum 10 m lungime, ţeava de refulare acţionând în punctele cele mai înalte şi îndepărtate ale acoperişului (stivelor) cu un debit de 5 - 10 l/s.

Lucrări de apărare – consolidare

Pe traseul conductelor de apă nu sunt necesare lucrări de apărare – consolidare.

**EXTINDERE INFRASTRUCTURĂ DE APĂ UZATĂ**

Traseul extinderii apei potabile corespunde in totalitate cu traseul extinderii retelelor de canalizare in comuna Voitinel.

Extinderea reteleor de canalizare au rolul de a colecta şi transporta apă uzată menajeră din comuna Voitinel către staţia de epurare existenta. Extinderea retelelor de canalizare include colectori, cămine de vizitare, staţii de pompare ape uzate, subtraversări de drumuri comunale, subtraversări drum județean, subtraversari drum national si subtraversare de parau Voitinel si supratraversare de parau.

***Colectoarele de apă uzată***vor fi realizate din conducte PP corugată SN8 cu diferite diametre (De250mm, De315mm) proiectate pe tronsoane.

Lungimea totală a extinderii retelelor de canalizare este de 12910 m din care 2890 m – rețea canalizare sub presiune si 10020 m retea canalizare cu curgere gravitatională.

Extinderea retelelor de canalizare cu curgere gravitationala se imparte pe diametre si lungimi astfel :

- retele de canalizare cu De250 mm si lungimea de 7840 m;

- retele de canalizare cu De315 mm si lungimea de 2180 m;

***Căminele de vizitare pentru canalizare*** sunt în număr de 258 bucăţi în aliniamente la distanţa de maxim 50 m sau la orice schimbare de direcţie, care permit accesul la canale în scopul controlării şi întreţinerii stării acestora.

Pe traseele canalelor gravitationale se prevăd cămine de aliniament și de intersectie.

Caminele de vizitare sunt din beton şi au în componenţă:

radierul din beton;

Tuburile din beton prefabricat cu DN 800 mm, H=1m, prevăzute cu mufă îmbinată umed;

Placa :

De=108 cm, grosimea 17 cm;

Capac de vizitare D=0,62 m;

Căminele se vor instala pe toate conductele de canalizare și anume:

- în aliniamente, la distanţe de maxim 50m;

- în punctele de schimbare a pantelor;

- în punctele de schimbare a direcţiei;

- în punctele de descărcare în alte canale colectoare;

- în intersecţii pentru colectarea din direcţii diferite;

***Căminele de racord***:

Pentru asigurarea functionalitatii sistemului de canalizare, se prevad 300 camine de racord, cămine prefabricate din PP corugat DN400mm, capac fonta pentru acces înglobate într-o placă de beton armat amplasate la limita de proprietate pe teren apartinand domeniului public al comunei.

Intre caminele de racord si conducta de canalizare, se prevad conducte din PP SN8 De 160 mm, in lungime totala de 900 m.

**STATII DE POMPARE APE UZATE**

Pentru asigurarea colectarii și transportului apelor uzate menajere către canalizarea gravitațională și mai apoi spre stația de epurare existenta, din cauza declivităţii terenului natural, sunt necesare executarea a **noua staţii** de pompare a apelor uzate menajere, cu o lungime a traseului de refulare de 2890 ml, conducte de refulare sub presiune PEHD PN 10, cu De90mm, De75mm si De63mm.

Stațiile de pompare proiectate **vin in completarea celor 3 statii de pompare existente** si vor fi din beton armat si polietilena cu secțiune circulară.

**STAŢIE DE EPURARE – suplimentare capacitate**

Statia de epurare existenta a fost dimensionata in ipoteza de calcul ca în prima etapă se vor racorda la reţeaua de canalizare doar 60% din totalul populatiei si necesarul de 80 l/om/zi, rezultand astfel capacitatea acesteia de Qs zi max = 210 mc/zi.

Apele rezultate din staţia de epurare sunt deversate în pr. Voitinel.

Tinand cont de STAS 1343-1/2006, P66/2000 si NP133/2013 si de viitoarea extindere care impreuna cu sistemul existent v-a acoperi aproximativ 90% din suprafata localitatii, totodata si din populatie, ipoteza prin care s-a dimensionat statia de epurare este o ipoteza depasita iar pentru extindere este necesar marirea capacitatii modulului biologic.

Conform breviarului de calcul ce tine cont de intreaga populatie a localitatii, capacitatea necesara statiei de epurare va fi de Q zi max = 420 mc/zi, drept pentru care trebuie suplimentat cu inca un modul biologic de Q zi max = 210 mc/zi, astfel rezultand:

Q zi mediu = 2 x 180 mc/zi

Q zi max = 2 x 210 mc/zi

Q zi max total statie = 420 mc/zi

Modulul biologic va fi pozitionat langa modulul existent, ele comunicand intre ele, fiind amplasat pe o fundatie din beton armat.

Efluenţii rezultaţi din Staţia de epurare a apelor uzate vor îndeplini condiţiile impuse prin NTPA 001/2005 de evacuare în emisar natural. Verificarea conformităţii cu normativul de mai sus se face periodic de organisme în drept.

De-a lungul rețelei de canalizare se vor executa următoarele lucrări:

- subtraversări drumuri comunale – 19 buc;

- subtraversări drumuri județene – 1 buc;

- subtraversări drumuri nationale – 7 buc;

- subtraversări pârâu – 1 buc;

- supratraversări pârâu – 1 buc;

- împrejmuire stații de pompare cu panouri bordurate prinse pe stâlpi metalici, înglobați în beton, L tot = 108 m;

- desfaceri și refaceri lucrari de arta;

-desfaceri și refaceri ale suprafetelor betonate/pavate, ce vor fi afectate în timpul execuției lucrărilor.

Terasamente

Terasamentele de pământ se execută conform normelor Ts şi Normativului C 182-82, mecanizat cu excavatorul în proporţie de cca. 80% şi manual pentru finisări şanţuri şi taluze în proporţie de cca. 20 %.

Săpăturile se execută cu excavatorul, realizându-se totodată şi încărcarea pământului în mijloacele auto. Excedentul de pământ săpat, care necesită transport la distanţe peste 50 m va fi încărcat cu încărcătorul frontal în remorca tractorului. Compactarea terasamentelor se realizează manual peste primul strat de deasupra conductelor şi emecanizat, cu cilindrul compresor până la finalizarea umpluturii în tranşei.

Lucrări de apărare – consolidare

Pe traseul conductelor de alimentare cu apă nu sunt necesare lucrări de apărare – consolidare.

d) *cumularea cu alte proiecte:*  nu este cazul;

e) *utilizarea resurselor naturale*: nu este cazul;

*Utilităţile necesare pentru organizarea de şantier:*

1. apa potabila - din reţea existentă
2. energie electrica - va fi asigurata de reteaua electrica din localitate

*Deşeuri:*

Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

*f) emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

*g) riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate

**2. Localizarea proiectului**

2.1 *utilizarea existentă a terenului*: conform certificatului de urbanism nr.44/10.07.2017, terenul destinat constructiei ce face obiectul prezentei documentatii tehnice este domeniu public şi privat al comunei, administrat de Consiliul Local Voitinel si este situat in intravilanul şi parţiel extravilanul comunei Voitinel.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află in intravilanul comunei Voitinel.

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare revizuită în procedura de evaluare adecvată sunt următoarele: **nu este cazul**.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 44/10.07.2017, emis de Primaria Comunei Voitinel.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

- se vor obţine toate avizele prevăzute în certificatul de urbanism;

- se va obţine avizul de gospodărire a apelor şi se vor respecta prevederile avizului de gospodarire a apelor

- la finalizarea lucrarilor se va intocmi documentatia tehnică pentru obtinerea autorizatiei de mediu.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.